
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
PL. ÚS 25/94
Ústavný súd Slovenskej republiky v pléne na neverejnom zasadnutí dňa 20. decembra 1994 predbežne prerokoval sťažnosť proti výsledku volieb do orgánu samosprávy podanú Mestskou časťou Košice - Sever, zastúpenou starostkou JUDr. Andrejou Takáčovou, Komenského 52, Košice a takto
rozhodol:
Volebnú sťažnosť Mestskej časti Košice - Sever na začatie konania o d m i e t a ako podanú zjavne neoprávnenou osobou.
Odôvodnenie:
Ústavnému súdu Slovenskej republiky bola doručená dňa 8. decembra 1994 písomná sťažnosť Mestskej časti Košice - Sever, zastúpenou starostkou JUDr. Andrejou Takáčovou, proti výsledku volieb do orgánu samosprávy. V dôvodoch sťažnosti uviedla, že do orgánu samosprávy v Mestskej časti Košice - Sever, vo volebnom obvode č. 3 bola zvolená do miestneho zastupiteľstva voľbami, sa prihlásila k trvalému pobytu
, ktorá dňa 10. 10. 1994, niekoľko dní pred v Mestskej časti Košice -
Západ, teda do inej mestskej časti, než za ktorú kandidovala a bola potom zvolená. Došlo k porušeniu § 16 ods. 10 a § 17 ods. 1 písm. d/ zákona č. 346/199O Zb.. Navrhovala v zmysle § 63 ods. 1 písm. c/ zákona č. 38/1993 Z. z. zrušiť rozhodnutie miestnej volebnej komisie Košice - Sever o zvolení
za poslankyňu miestneho zastupiteľstva
Mestskej časti Košice - Sever vo volebnom obvode č. 3 a vyhlásiť za zvoleného náhradníka, v poradí podľa počtu získaných platných hlasov.
Ústavný súd podľa čl. 129 ods. 2 Ústavy Slovenskej republiky je príslušný na konanie o volebnej sťažnosti. Keďže navrhovateľ Mestská časť Košice - Sever nemá oprávnenie podať sťažnosť pre neústavnosť alebo nezákonnosť volieb do orgánov miestnej samosprávy, lebo nepatrí medzi oprávnené osoby uvedené v § 59 ods. 1 zákona č. 38/1993 Z. z. a naviac sťažnosť bola doručená na ústavný súd už po zákonom stanovenej lehote 10 dní od oznámenia výsledku volieb (§ 60 ods. 2 zákona č. 38/1993 Z. z.), ústavný súd na neverejnom zasadnutí po predbežnom prerokovaní sťažnosť podľa § 25 ods. 2 zákona č. 38/1993 Z. z. odmietol.
P o u č e n i e : Proti tomuto rozhodnutiu nie je prípustný opravný prostriedok.
V Košiciach dňa 20. decembra 1994

